
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3514 

29 Δεκεμβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση και συμπλήρωση της αριθμ. 422/ 


408583/ 6914/29-11-2000 ΚΥΑ Πρόγραμμα Πρό¬ 
ωρης Συνταξιοδότησης Αγροτών στα πλαίσια 
εφαρμογής του Καν. (ΕΚ) αρ. 1257/99 του Συμ¬ 
βουλίου, όπως αυτή έχει τροποποιηθεί και ισχύ¬ 
ει. 1 

Παράταση προθεσμίας της παρ. 2 του άρθρου 19α 

του Ν. 4015/2011 (Α' 210), όπως ισχύει. 2 

Ανάθεση αρμοδιοτήτων στον Πρόεδρο του Διοικη¬ 
τικού Συμβουλίου, στο Δ/ντή και σε άλλα όργα¬ 
να του ΟΑΣΠ. 3 


Τροποποίηση της υπ' αριθμ. ΕΥΣΕΥΤ/Β/Ε02.01/126/ 


14.02.2014 Κοινής Υπουργικής Απόφασης (ΦΕΚ Β' 
445/2014) και παράταση του χρόνου υλοποίησης 
έργων του Προγράμματος «Εναλλακτικός Τουρι¬ 
σμός» του Επιχειρησιακού Προγράμματος Αντα¬ 
γωνιστικότητα και Επιχειρηματικότητα (ΕΠΑΕ) του 

ΕΣΠΑ 2007-2013. 4 

Ένταξη στην κατηγορία Ε.ΔΙ.Π. της Σχολής Τεχνο¬ 
λογιών Πληροφορικής και Επικοινωνιών του Πα¬ 
νεπιστημίου Πειραιώς μόνιμου μέλους ΕΤΕΠ του 
Πανεπιστημίου Πειραιώς. 5 


ΑΠΟΦΑΣΕΙ Σ 

Αριθμ. 5562/160320 (1) 


Τροποποίηση και συμπλήρωση της αριθμ. 422/ 408583/ 
6914/29-11-2000 ΚΥΑ Πρόγραμμα Πρόωρης Συνταξιο- 
δότησης Αγροτών στα πλαίσια εφαρμογής του Καν. 
(ΕΚ) αρ. 1257/99 του Συμβουλίου, όπως αυτή έχει τρο¬ 
ποποιηθεί και ισχύει. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

I. Τις διατάξεις: 

1. Του Ν. 2237/94 (ΦΕΚ Α'149) και του άρθρου 28 του 
Ν. 2945/01 ( ΦΕΚ Α' 223) για την εφαρμογή της πρόωρης 
συνταξιοδότησης και συναφών θεμάτων. 


2. Του άρθρου 22 του Ν. 992/1979 «Περί οργανώσε- 
ως των διοικητικών υπηρεσιών για την εφαρμογή της 
Συνθήκης προσχώρησης της Ελλάδος στις Ευρωπαϊκές 
Κοινότητες και ρύθμιση συναφών και οργανωτικών θε¬ 
μάτων (ΦΕΚ Α' 280'). 

3. Του άρθρου 1 παρ. 1, 2 και 3 του Ν. 1338/83 «Εφαρμο¬ 
γή Κοινοτικού δικαίου (ΦΕΚ Α'34), όπως τροποποιήθηκε 
από το άρθρο 6 του Ν. 1440/84. 

4. Του Ν.Δ. 131/1974 (ΦΕΚ Α' 320) «Περί παροχής οικο¬ 
νομικών ενισχύσεων εις την γεωργικήν, κτηνοτροφικήν, 
δασικήν και αλιευτικήν παραγωγή» και του Ν. 1409/83 
συμπλήρωση των διατάξεων του άνω Ν.Δ (ΦΕΚ Α'199). 

5. Του Ν. 2065/92 άρθρο 39, παρ. 10, (ΦΕΚ Α' 113) περί 
κοινών αποφάσεων Υπουργού Γεωργίας και Οικονομι¬ 
κών για την έγκριση οικονομικών ενισχύσεων. 

6. Του άρθρου 22 του Ν. 2362/95 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ Α' 247), όπως προστέθηκε με το άρθρο 
23 του Ν. 3871/2010 (ΦΕΚ Α'141), καθώς και αυτές των 
άρθρων 20 και 77 του Ν. 4270/2014 (Α' 143). 

7. Του Ν. 3852/2010 (ΦΕΚ Α 87/7-6-2010) νέα αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης. 

8. Του άρθρου 28 του Ν. 2520/1997 «Μέτρα για νέους 
αγρότες» (Α'173). 

9. Του Ν. 4093/2012 Έγκριση Μεσοπρόθεσμου Πλαισίου 
Δημοσιονομικής Στρατηγικής 2013 - 2016 - Επείγοντα 
Μέτρα Εφαρμογής του Ν. 4046/2012 και του Μεσοπρόθε¬ 
σμου Πλαισίου Δημοσιονομικής Στρατηγικής 2013 - 2016. 

10. Του Καν. (ΕΚ) αριθμ. 817/2004 για τη θέσπιση λε¬ 
πτομερών κανόνων εφαρμογής του Καν. (ΕΚ) αριθμ. 1257/ 
1999 του Συμβουλίου για τη στήριξη της αγροτικής ανά¬ 
πτυξης από το ΕΓΤΠΕ. 

11. Του Καν. (ΕΚ) αριθμ. 1290/2005 του Συμβουλίου της 
21ης Ιουνίου 2005 για τη χρηματοδότηση της κοινής 
γεωργικής πολιτικής. 

12. Του Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το ΕΓΤΑΑ 
όπως τροποποιήθηκε και ισχύει. 

13. Του Καν. 1974/06 (Ι_ 368) και 1975/06 (I 368) της 
Επιτροπής για την θέσπιση λεπτομερών κανόνων εφαρ¬ 
μογής του Καν. 1968/05 του Συμβουλίου για τη Στήριξη 
της Αγροτικής Ανάπτυξης από το ΕΓΤΑΑ. 

14. Του Καν. 1857/2006 (ί_ 358) της Επιτροπής για την 
εφαρμογή των άρθρων 87 και 88 της συνθήκης στις 

κρατικές ενισχύσεις και ιδίως το άρθρο 8 που αφορά 
τις ενισχύσεις για Πρόωρη Συνταξιοδότηση. 

15. Του Καν. (ΕΚ) αριθμ. 1257/99 του Συμβουλίου για τη 
στήριξη της αγροτικής ανάπτυξης από το ΕΓΤΠΕ όπως 
τροποποιήθηκε με τον Καν. (ΕΚ) 1782/2003 και ισχύει. 

16. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του Π.δ. 63/2005 (ΦΕΚ 98/Α72005). 

17. Του Π.δ. αριθμ. 89/2014, Διορισμός Υπουργών, Ανα¬ 
πληρωτών Υπουργών και Υφυπουργών (ΦΕΚ Α 134/ 
10-6-2014) και του Π.δ. 158/2014 (ΦΕΚ Α' 240/3-11-2014). 

18. Της ΚΥΑ 515/212964/878/24-01-2003 «Καθορισμός 
των δικαιολογητικών και τρόπου πληρωμής των δικαιού¬ 
χων του προγράμματος της Πρόωρης Συνταξιοδότησης 
κλπ όπως τροποποιήθηκε και συμπληρώθηκε με την 
αριθ. 715/329216/3766/ 30-9-2009 ΚΥΑ». 

19. Της αριθμ. 606/25208/24-2-2014 ΚΥΑ «Έγκριση πι¬ 
στώσεων για την πληρωμή ανειλημμένων υποχρεώσεων 
του Μέτρου της Πρόωρης Συνταξιοδότησης για το έτος 
2014» (Β' 600). 

20. Της αριθμ. Υ48/9-7-2012 (ΦΕΚ Β' 2105) Απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Σταϊ- 
κούρα». 

21. Της αριθ. 408583/6914/422/29-11-2000 κοινής από¬ 
φασης των Υπουργών Εθνικής Οικονομίας, Οικονομικών 
και Γεωργίας «Πρόγραμμα Πρόωρης Συνταξιοδότησης 
Αγροτών στα πλαίσια εφαρμογής του Καν. (ΕΚ)1257/99 
του Συμβουλίου όπως ισχύει με τις τροποποιήσεις της, 
αριθμ. 651/263030/24-3-2006 και αριθμ. 303401/4393/ 
8-9-2006 ΚΥΑ. 

22. Του αριθμ. 80/5-1-2007 εγγράφου της Δ.Α. Ε.Π.Α.Α. 
σχετικά με την γνωστοποίηση έναρξης πληρωμών ανει¬ 
λημμένων υποχρεώσεων. 

23. Του μέτρου 1 «Πρόωρη Συνταξιοδότηση Αγροτών» 
του Εγγράφου Προγραμματισμού Αγροτικής Ανάπτυξης 
(Ε.Π.Α.Α.), που εγκρίθηκε με την αριθμ. Ε (2000) 2733/ 
27-9-2000 απόφαση της Ευρωπαϊκής Επιτροπής όπως 
τροποποιήθηκε με την αριθμ. Ο (2003) 3139 απόφαση 
της Ε.Ε. 

24. Τ ης αρ. πρωτ. 152263/551/28-3-2011 εγκυκλίου Γ εν. 
Γ ραμματέα Υπ. Γ εωργίας. 

25. Των σχετικών μεταξύ ΑΤΕ - Δημοσίου συμβάσεων 
(12-10-2001 Σύμβαση Συνεργασίας και της από 16-12-2003 
Πρόσθετης πράξης αυτής) που ορίζουν φορέα υλοποίη¬ 
σης και εφαρμογής την ΑΤΕ κατ' εντολή και λογαριασμό 
του Ελληνικού Δημοσίου και της από 7-7-2014 Πρόσθε¬ 
της Πράξης μεταξύ Ελληνικού Δημοσίου και Τράπεζας 
Πειραιώς. 

26. Του υπ’ αρ. πρ. ΚΜΚΕ119546 ΕΞ 2014 ΕΜΠ εγγράφου 
της Κεντρικής Μονάδας Κρατικών Ενισχύσεων. 

II. Το γεγονός ότι: 

27. Από 1-1-2007 και εντεύθεν οι ανειλημμένες υποχρε¬ 
ώσεις πληρωμής του μέτρου Πρόωρη Συνταξιοδότηση 
Αγροτών είναι κρατικές ενισχύσεις. 

28. Η Τράπεζα Πειραιώς «ενεργεί ως ειδική διάδοχος 
της ΑΤΕ στο πλαίσιο της Σύμβασης Διαχείρισης του 
προγράμματος Πρόωρης Συνταξιοδότησης Αγροτών, 
κατ' εφαρμογή της υπ’ αριθμ. 4/27-7-2012 απόφασης 
της ΤτΕ (ΦΕΚ 2209/27-7-2012)». 

29. Με τις διατάξεις της παρούσας απόφασης δεν 
προκαλείται πρόσθετη δαπάνη σε βάρος του Τακτικού 
Προϋπολογισμού, αποφασίζουμε: 


Τροποποιούμε και συμπληρώνουμε την αριθμ. 422/ 
408583/ 6914/29-11-2000 ΚΥΑ ως ακολούθως: 

1. Αντικαθίστανται οι παράγραφοι α, 0 και ι του άρ¬ 
θρου 3 της ανωτέρω ΚΥΑ με τις ακόλουθες: 

α) Φορέας εφαρμογής του προγράμματος της Πρό¬ 
ωρης Συνταξιοδότησης των Αγροτών στα πλαίσια του 
εγκεκριμένου, από την Ευρωπαϊκή Επιτροπή, Εγγράφου 
Προγραμματισμού Αγροτικής Ανάπτυξης (Μέτρο 1), ορί¬ 
ζεται η Τράπεζα Πειραιώς Α.Ε. 

Οι ειδικότεροι όροι και οι λεπτομέρειες της συνεργα¬ 
σίας του Δημοσίου με την Τράπεζα Πειραιώς Α.Ε., καθο¬ 
ρίζονται με σύμβαση που υπογράφεται για λογαριασμό 
του Ελληνικού Δημοσίου από τον Υπουργό Αγροτικής 
Ανάπτυξης και Τροφίμων. 

0) Με την συμπλήρωση του νομίμου ορίου ηλικίας 
(67ο έτος ) για συνταξιοδότηση του δικαιούχου από τον 
ΟΓΑ και την έναρξη καταβολής της βασικής σύνταξης 
γήρατος του ΟΓ Α, γίνεται συμψηφισμός της «Πρόωρης 
Σύνταξης» και της εκάστοτε χορηγούμενης βασικής σύ¬ 
νταξης γήρατος ΟΓ Α, για κάθε δικαιούχο στο ύψος της 
«Πρόωρης Σύνταξης». 

Η μη καταβολή βασικής σύνταξης γήρατος ΟΓΑ, η 
μεταγενέστερη χρονικά καταβολή της, ή η διαφορο¬ 
ποίηση του ποσού αυτού γνωστοποιείται από τον εν¬ 
διαφερόμενο δικαιούχο με αντίστοιχη βεβαίωση των 
αρμοδίων υπηρεσιών του ΟΓ Α στο φορέα εφαρμογής 
του προγράμματος για την ταυτοποίηση του ποσού 
που θα συμψηφίζεται. 

I) Η χορήγηση της ετήσιας αποζημίωσης στους δικαι¬ 
ούχους σε καμία περίπτωση δεν λογίζεται ως συντα- 
ξιοδοτική παροχή και δεν υπόκειται σε καμία κράτηση 
υπέρ του Δημοσίου ή τρίτου. Επίσης δεν αποτελεί λόγο 
στέρησης ή αναστολής των προϋποθέσεων για την από¬ 
κτηση δικαιώματος σύνταξης από τον ΟΓΑ τόσο των 
δικαιούχων όσο και των συζύγων τους. 

- Κατά την διάρκεια παραμονής των δικαιούχων στο 
πρόγραμμα και μέχρι τη συμπλήρωση του 67ου έτους 
της ηλικίας των τόσο οι ίδιοι όσο και οι σύζυγοι αυτών, 
λογίζονται ως «ενεργοί αγρότες» όσον αφορά τα ασφα¬ 
λιστικά τους δικαιώματα και την ιατροφαρμακευτική 
τους περίθαλψη, όπως ο Ν. 2945/01 άρθρο 28 ορίζει. 

2. Στο άρθρο 5 της ανωτέρω ΚΥΑ όπου αναφέρεται 
η λέξη «Νομάρχης» αντικαθίσταται με την λέξη «Περι¬ 
φερειάρχης» και όπου αναφέρεται «ΑΤΕ Α.Ε.» αντικαθί¬ 
σταται με την «Τράπεζα Πειραιώς Α.Ε.». 

Η παράγραφος ζ του άρθρου 5 αντικαθίσταται με 
την ακόλουθη: 

ζ) Κατά των απορριπτικών αποφάσεων Περιφερειαρ¬ 
χών οι ενδιαφερόμενοι μπορούν να ασκήσουν προσφυγή 
στον Γ εν. Γ ραμματέα της Αποκεντρωμένης Διοίκησης, 
εντός αποκλειστικής προθεσμίας τριάντα (30) ημερών 
αφότου λάβουν γνώση. 

3. Αντικαθίστανται οι παράγραφοι α, β, γ και δ του 
άρθρου 6 της ανωτέρω ΚΥΑ με τις ακόλουθες: 

α) Διενεργούνται κατ' έτος και με ευθύνη του φορέα 
εφαρμογής του προγράμματος, δειγματοληπτικοί έλεγ¬ 
χοι σε ποσοστό 2,5% επί του αριθμού των δικαιούχων, 
όπως αυτός έχει διαμορφωθεί μέχρι τις 31 Δεκεμβρίου 
του προηγούμενου έτους. Οι δειγματοληπτικοί έλεγχοι 
έχουν τον χαρακτήρα επιτόπιας και λογιστικής εξέτα¬ 
σης στα επίπεδα αφενός του δικαιούχου και αφετέρου 
του διαδόχου γεωργού. 

Οι έλεγχοι αυτοί πραγματοποιούνται σύμφωνα με τα 

οριζόμενα στο άρθρο 6 σημείο II της αρ. 515/ 212964/ 
878/ 24-1-2003 ΚΥΑ τροποποιημένου του ποσοστού από 
5% σε 2,5%. 

β) αα. Δικαιούχοι οι οποίοι εντάχθηκαν στο πρόγραμ¬ 
μα αποκρύπτοντας ή δηλώνοντας ανακριβή στοιχεία 
όπως στοιχεία που αφορούν την άσκηση της γεωργι¬ 
κής δραστηριότητας, το μέγεθος και τον τρόπο κα¬ 
τοχής και αξιοποίησης της γεωργικής εκμετάλλευσης 
κ.λ.π. τότε: 

- Διαγράφονται από το πρόγραμμα με απόφαση του 
οικείου Περιφερειάρχη, μετά από εισήγηση του φορέα 
εφαρμογής (Τράπεζα Πειραιώς). 

- Με την ίδια απόφαση διακόπτεται κάθε περαιτέρω 
καταβολή της αποζημίωσης και ορίζεται ρητά ότι τα 
καταβληθέντα ποσά αποζημίωσης για το πρόγραμμα 
της Πρόωρης Συνταξιοδότησης Αγροτών επιστρέφονται 
ως αχρεωστήτως καταβληθέντα με την διαδικασία που 
περιγράφεται στο άρθρο 28 του Ν. 2520/97 (ΦΕΚ137 Α') 
όπως αυτό τροποποιήθηκε και συμπληρώθηκε με το 
άρθρο 2 του Ν. 2732/99 (ΦΕΚ 154 Α') και με το άρθρο 
23 του Ν. 2945/2001 (ΦΕΚ 223 Α'). 

ββ. Δικαιούχοι που δεν τηρούν τις συμβατικές τους 
υποχρεώσεις ή που αποκρύπτουν στοιχεία ή δηλώνουν 
ανακριβή στοιχεία για την τήρηση των υποχρεώσεων 
που έχουν αναλάβει προκειμένου να συνεχισθεί η χο¬ 
ρήγηση καταβολής αποζημίωσης της Πρόωρης Συντα- 
ξιοδότησης όπως π.χ. άσκηση γεωργικής δραστηριότη¬ 
τας για εμπορικούς σκοπούς, μίσθωση ή αγορά ζωϊκού 
κεφαλαίου, κατοχή ποσοστώσεων, δικαιωμάτων, λήψη 
οικονομικών ενισχύσεων για τα γεωργικά προϊόντα τότε: 

- Διακόπτεται η χορήγηση της καταβολής αποζημί¬ 
ωσης της Πρόωρης Συνταξιοδότησης για 12 μήνες με 
απόφαση του οικείου Περιφερειάρχη μετά από εισήγηση 
του φορέα υλοποίησης και 

- Τυχόν καταβληθείσες ενισχύσεις στα πλαίσια της 
ενιαίας ενίσχυσης που εισπράχθηκαν από την ημε¬ 
ρομηνία ένταξης τους στο πρόγραμμα της Πρόωρης 
Συνταξιοδότησης αναζητούνται ως αχρεωστήτως κα¬ 
ταβληθείσες. 

Οι δικαιούχοι της υποπαραγράφου ββ με την έκδοση 
της απόφασης διακοπής της αποζημίωσης ενημερώνο¬ 
νται από τον φορέα υλοποίησης. 

- Για την υποχρέωση συμμόρφωσής τους εντός ενός 
έτους με τις συμβατικές τους υποχρεώσεις και την μη 
επανάληψη οιασδήποτε παράβασης σε σχέση με το 
πρόγραμμα κατά την περίοδο της δέσμευσης τους. 

- Για την διενέργεια ελέγχου από τον φορέα υλοποί¬ 
ησης εφόσον απαιτείται, εντός του επομένου έτους 
από την χρονική περίοδο λήξης της υποχρέωσης συμ¬ 
μόρφωσής τους. 

- Στην περίπτωση μη συμμόρφωσής ή επανάληψης οι¬ 
ασδήποτε παράβασης κατά την διάρκεια της παραμονής 
τους στο πρόγραμμα επιβάλλονται κυρώσεις σύμφωνα 
με τα οριζόμενα στην υποπαράγραφο αα. 

γγ. Κατά παρέκκλιση των ανωτέρω αν διαπιστωθεί 
ότι δικαιούχοι έχουν εισπράξει ενισχύσεις για το τμήμα 
της έκτασης που προορίζονταν αποκλειστικά για ιδιο- 
κατανάλωση, σε έκταση η οποία δεν υπερβαίνει το 10% 
της συνολικής επιφάνειας της εκμετάλλευσής τους και 
μέχρι 5 στρέμματα ξηρικής έκτασης ή μία ζωϊκή μονάδα 
ή ισοδύναμης της, τότε τα ποσά των ενισχύσεων αυτών 
επιστρέφονται ως αχρεωστήτως καταβληθέντα. 


Τα οριζόμενα στην παρούσα παράγραφο β ισχύουν για 
όλους τους δικαιούχους ανεξαρτήτου χρόνου ένταξης 
των στο πρόγραμμα (Καν. 1257/99, Καν. 2079/92). 

γ) αα. Σε περίπτωση αθέτησης των υποχρεώσεων από 
τον διάδοχο γεωργό όπως αυτές καθορίζονται στην 
(παρ. β, άρθρο 4 πλην του σημείου 6) της αριθμ. 422/ 
29-11-2000 ΚΥΑ, τότε με απόφαση του οικείου Περιφε¬ 
ρειάρχη, μετά από εισήγηση του φορέα εφαρμογής, 
αποκλείονται από όλες τις ενισχύσεις και τα προγράμ¬ 
ματα του Υπουργείου Αγροτικής Ανάπτυξης & Τροφίμων 
για μια δεκαετία. 

Οι κυρώσεις αυτές εφαρμόζονται και για τους διαδό¬ 
χους του Καν. 2079/92. 

ββ. Διάδοχοι οι οποίοι δεν αυξάνουν τον όγκο εργα¬ 
σίας ΜΑΕ εκμετάλλευσης (παρ. β, σημείο 6 του άρθρου 
4) της αριθμ. 422/ 29-11-2000 ΚΥΑ όπως έχει τροποποι¬ 
ηθεί και ισχύει με την αριθμ. 303401/4393/8-9-2006 ΚΥΑ 
μετά την παρέλευση χρονικού διαστήματος τριών (3) 
ετών από την ημερομηνία ένταξής τους στο πρόγραμμα, 
αποκλείονται κατόπιν εισήγησης του φορέα εφαρμογής, 
της ετήσιας εφαρμογής και πληρωμών της ενιαίας ενί¬ 
σχυσης για το επόμενο έτος (ανεξάρτητα για ποια έτη 
αφορούν οι ανωτέρω πληρωμές) του χρόνου έκδοσης 
της απόφασης Περιφερειάρχη. 

Σε περίπτωση επιλογής προς επανέλεγχο των ανω¬ 
τέρω διαδόχων εξετάζεται η επίτευξη της ως άνω υπο¬ 
χρέωσης τους στο μεταγενέστερο χρονικό διάστημα 
χωρίς να επιβάλλονται περαιτέρω κυρώσεις. 

Ο φορέας εφαρμογής Τράπεζας Πειραιώς κάθε έτος 
και μέχρι την 31 Ιανουάριου αποστέλλει στον ΟΠΕΚΕΠΕ 
κατάσταση σε ηλεκτρονική μορφή με τους διαδόχους 
που τους επιβλήθηκε η ανωτέρω ποινή ώστε να πραγμα¬ 
τοποιηθεί ο αποκλεισμός τους από την ενιαία ενίσχυση. 

δ) Κατά των παραπάνω αποφάσεων του Περιφερειάρ¬ 
χη (παρ. β και γ), οι ενδιαφερόμενοι μπορούν να ασκή¬ 
σουν προσφυγή στον Γενικό Γραμματέα της Αποκε¬ 
ντρωμένης Διοίκησης εντός αποκλειστικής προθεσμίας 
τριάντα ημερών αφότου λάβουν γνώση. 

4. Οι διατάξεις της παρούσας απόφασης ισχύουν από 
την ημερομηνία δημοσίευσής της στην Εφημερίδα της 
Κυβερνήσεως. 

Από την έναρξη ισχύος των διατάξεων της παρούσας 
καταργείται η αριθμ. 651/263030/1464/24-3-2006 Κοινή 
Απόφαση Υπουργών Οικονομίας και Οικονομικών και 
Αγροτικής Ανάπτυξης και Τροφίμων. 

Κατά τα λοιπά ισχύει η αριθμ. 422/408583/6914/ 29-11-2000 
ΚΥΑ όπως έχει τροποποιηθεί και συμπληρωθεί με την 
αριθμ. 303401/4393/8-9-2006 ΚΥΑ και τις διατάξεις της 
παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΣΚΡΕΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΚΑΡΑΣΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1193/160351 (2) 

Παράταση προθεσμίας της παρ. 2 του άρθρου 19α 
του Ν. 4015/2011 (Α' 210), όπως ισχύει. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 19α του Ν. 4015/2011 «Θε¬ 
σμικό πλαίσιο για τους αγροτικούς συνεταιρισμούς, τις 
συλλογικές οργανώσεις και την επιχειρηματικότητα του 
αγροτικού κόσμου - Οργάνωση της εποπτείας του Κρά¬ 
τους» (Α' 210), όπως αυτή προστέθηκε με την περίπτ, β 
του άρθρου 8 του Ν. 4138/2013 (Α' 72), τροποποιήθηκε με 
το άρθρο 19 του Ν. 4224/2013 (Α' 288) και τροποποιήθηκε 
με την παρ. 10 το άρθρου 61 του Ν. 4277/2014 (Α' 156). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Την αριθμ. Υ 478/9-7-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (ΦΕΚ Β' 1880). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο μόνο 

1. Η προθεσμία που προβλέπεται στην παρ. 2 του 
άρθρου 19α του Ν. 4015/2011, όπως ισχύει, παρατείνεται 
για χρονικό διάστημα ενός (1) έτους από τη λήξη της, 
έως 31-12-2015. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΚΙΚΑΣ ΧΑΡΔΟΥΒΕΛΗΣ ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. ΔΝΣα/69904/Φ.2.2.2 (3) 

Ανάθεση αρμοδιοτήτων στον Πρόεδρο του Διοικητι¬ 
κού Συμβουλίου, στο Δ/ντή και σε άλλα όργανα του 
ΟΑΣΠ. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: α) του άρθρου 4 του Ν. 1349/83 «Σύ¬ 
σταση του Οργανισμού Αντισεισμικού Σχεδιασμού και 
Προστασίας (ΟΑΣΠ) και άλλες διατάξεις» (ΦΕΚ 52/ τ,Α'/ 


83), β) του Π.δ. 485/88 «Οργανισμός διάρθρωσης και 
αρμοδιοτήτων των Υπηρεσιών του ΟΑΣΠ» (ΦΕΚ 219 Α'), 
γ) του Π.δ. 277/93 «Οικονομικός Κανονισμός του ΟΑΣΠ» 
(ΦΕΚ 121 Α'). 

2. Τ ις διατάξεις του άρθρου 90 του Π.δ. 63/2005 (ΦΕΚ 987 
Α') «Κώδικας Νομοθεσίας για την Κυβέρνηση και τα Κυ¬ 
βερνητικά Όργανα» και το γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού. 

3. Τις διατάξεις των Π.δ. 118/2013 «Τροποποίηση του 
Π.δ. 85/2012 (Α'141) -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Υπουργείο Παιδείας και Θρησκευμάτων 
αντίστοιχα» (ΦΕΚ 152 Α') και Π.δ. 119/2013 «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (ΦΕΚ 153/Α'). 

4. Τις Διατάξεις του Π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» (ΦΕΚ 176/ 
Α'). 

5. Την υπ’ αριθμ. ΔΝΣα/65415/Φ.2.2.2.α/10-11-2014 από¬ 
φαση «Διορισμός μελών και συγκρότηση του Διοικητικού 
Συμβουλίου του Οργανισμού Αντισεισμικού Σχεδιασμού 
και Προστασίας (ΟΑΣΠ), (ΦΕΚ 702/τ.ΥΟΔΔ/12-11-2014). 

6. Την υπ’ αριθμ. 409/25-11-2014 απόφαση του Διοικη¬ 
τικού Συμβουλίου του ΟΑΣΠ (421η Συνεδρίαση), απο¬ 
φασίζουμε: 

Εγκρίνουμε τη μεταβίβαση των παρακάτω αρμοδι¬ 
οτήτων του Διοικητικού Συμβουλίου του Οργανισμού 
Αντισεισμικού Σχεδιασμού και Προστασίας (ΟΑΣΠ): 

Α) Στον Πρόεδρο Δ.Σ. του Οργανισμού. 

1. Την υπογραφή των εγγράφων που αποστέλλονται 
σε ανώτερα Κυβερνητικά Οργανα και Διεθνείς Οργανι¬ 
σμούς και αφορούν στη δραστηριότητα και στις αρμο¬ 
διότητες του Ο.Α.Σ.Π. 

2. Τ ις διαδικασίες για την πρόσληψη υπαλλήλων από 
τον Οργανισμό που έχει ήδη αποφασίσει το Δ.Σ. 

3. Τις εγκρίσεις μετακινήσεων στο εσωτερικό του ίδιου 
των μελών του Δ.Σ. και του Διευθυντή του Ο.Α.Σ.Π. 

4. Την υπογραφή όλων των σχετικών εγγράφων για 
τη διενέργεια διαγωνισμών προμήθειας ή εκτέλεσης 
έργου μετά την έγκριση από το Δ.Σ. 

5. Τ ις αποφάσεις ανάθεσης εκτέλεσης έργου ή προ¬ 
μήθειας που έχει εγκρίνει το Δ.Σ. και υπερβαίνουν τα 
20 . 000,00 €. 

6. Την υπογραφή των συμβάσεων εκτέλεσης έργων ή 
προμήθειας που έχει εγκρίνει το Δ.Σ. και υπερβαίνουν 
τα 20.000,00 €. 

7. Την έγκριση ανάληψης διάθεσης πίστωσης ανεξαρ¬ 
τήτως ύψους δαπάνης ανά κωδικό αριθμό για κάθε φορά 
που απαιτείται και για όλες τις κατηγορίες δαπανών. 

8. Σε περίπτωση κωλύματος ή απουσίας του Προέδρου 
οι ανωτέρω αρμοδιότητες ασκούνται από τον Αντιπρό¬ 
εδρο, και σε περίπτωση κωλύματος ή απουσίας και του 
Αντιπροέδρου από το Διευθυντή του Ο.Α.Σ.Π. 

Β) Στο Διευθυντή του Οργανισμού. 

1. Την υπογραφή των υπηρεσιακών εγγράφων που 
αφορούν στην ομαλή λειτουργία του Οργανισμού. 

2. Τις τοποθετήσεις του υπηρετούντος προσωπικού 
του Ο.Α.Σ.Π. στις διάφορες υπηρεσίες του Οργανισμού 
πλην των θέσεων Διευθυντών και προϊσταμένων τμη¬ 
μάτων. 

3. Τις εγκρίσεις μετακινήσεως στο εσωτερικό του προ¬ 
σωπικού του Ο.Α.Σ.Π. καθώς και των ιδιωτών. 

4. Την υπογραφή πόσης φύσεως τακτικών ενταλμάτων 
πληρωμών και ενταλμάτων προπληρωμής καθώς και 
όλων των επιταγών για θέματα αρμοδιότητος Ο.Α.Σ.Π. 

5. Την έγκριση πίστωσης για την πραγματοποίηση 
προμηθειών ή εκτέλεση έργων μέχρι ποσού 5.000,00 € 
και για ποσό μέχρι 10.000,00 € με συνυπογραφή του 
Προέδρου του Δ.Σ. ανά κωδικό αριθμό και για κάθε 
φορά που απαιτείται. 

6. Την έγκριση συμπληρωματικών πιστώσεων μέχρι 
ποσού 5.000,00 € και για το ποσό μέχρι 10.000,00 € με 
συνυπογραφή του Προέδρου του Δ.Σ., πέραν του ποσού 
που έχει εγκριθεί για το σκοπό αυτό από το Δ.Σ. 

7. Τις αποφάσεις ανάθεσης εκτέλεσης έργου ή προ¬ 
μήθειας που έχει εγκρίνει το Δ.Σ. και μέχρι του ποσού 
των 20.000,00 €. 

8. Την υπογραφή των συμβάσεων εκτέλεσης έργου ή 
προμήθειας που έχει εγκρίνει το Δ.Σ. μέχρι του ποσού 
των 20.000,00 €. 

9. Τ ις αποφάσεις ορισμού επιτροπών διενέργειας δια¬ 
γωνισμών και παραλαβής για προμήθειες και εκτέλεσης 
έργων ανεξαρτήτως ύψους δαπάνης. 

10. Την έγκριση ανάληψης, διάθεσης πίστωσης και 
πραγματοποίησης των δαπανών της παρ. 3. του άρθρου 
9 του Π.δ. 277/93. 

11. Την άσκηση των αρμοδιοτήτων που αναφέρονται 
στις επόμενες παραγράφους Γ και Δ σε περίπτωση 
κωλύματος ή απουσίας των Προϊσταμένων Διευθύνσεων 
και Τμημάτων του Οργανισμού. 

12. Σε περίπτωση κωλύματος ή απουσίας του Διευθυ¬ 
ντή, οι ανωτέρω αρμοδιότητες ασκούνται από τον καθ’ 
ύλη αρμόδιο Διευθυντή. 

Γ) Στο Διευθυντή Διοικητικού - Οικονομικού του Ορ¬ 
γανισμού. 

1. Τον ορισμό υπολόγων - Διαχειριστών. 

2. Την υπογραφή τακτικών ενταλμάτων πληρωμών και 
ενταλμάτων προπληρωμής, τις επιταγές και τις εντολές 
προς Τράπεζες, Δημόσια Ταμεία και άλλους δημόσιους 
φορείς καθώς και την έγκριση ανάληψης και διάθεσης 
πίστωσης για όλες τις πάγιες δαπάνες που αφορούν 
σε μισθοδοσία, λοιπές παροχές και αποζημιώσεις του 
προσωπικού, κρατήσει και απόδοση αυτών στα ασφα¬ 
λιστικά ταμεία, πληρωμή του ενοικίου και των δαπανών 
λειτουργίας, συντήρησης και καθαριότητας των γραφεί¬ 
ων, συντήρηση και επισκευή των αυτοκίνητων, καύσιμα, 
δαπάνες ΟΤΕ, ΔΕΗ, ΕΥΔΑΠ και λοιπούς φορείς παροχής 
υπηρεσιών, σε περίπτωση απουσίας του Διευθυντή του 
Ο.Α.Σ.Π. 

3. Το χειρισμό θεμάτων υπηρεσιακής κατάστασης του 
προσωπικού. 

4. Σε περίπτωση κωλύματος ή απουσίας του Διευθυντή 
Διοικητικού - Οικονομικού τις παραπάνω αρμοδιότητες 
ασκούν οι καθ’ ύλη αρμόδιοι Προϊστάμενοι Τμημάτων. 

Δ) Στους Προϊσταμένους των Διευθύνσεων και των 
τμημάτων του Οργανισμού μεταβιβάζονται οι αρμοδιό¬ 
τητες που ορίζονται στο Π.δ. 485/88 και στο Π.δ. 277/93. 

Ε) Σε περίπτωση επείγουσας ανάγκης λόγω σεισμού 
και μέχρι τη σύγκληση του Δ.Σ., ο Πρόεδρος ασκεί τις 
αρμοδιότητες του Δ.Σ. που σχετίζονται με την αντιμετώ¬ 
πιση της έκτακτης ανάγκης. Σε περίπτωση κωλύματος 
ή απουσίας του Προέδρου, τις αρμοδιότητες του Δ.Σ. 
ασκεί ο Διευθυντής. 


ΣΤ) Από τον Πρόεδρο και το Διευθυντή του Ο.Α.Σ.Π. 
γίνεται σε κάθε Συνεδρίαση του Διοικητικού Συμβουλίου 
ενημέρωση των μελών του Δ.Σ. για τις ενέργειες που 
έγιναν από αυτούς στα πλαίσια των αρμοδιοτήτων που 
τους μεταβιβάστηκαν. 

Ζ) Οι ανωτέρω αρμοδιότητες του Προέδρου ισχύουν 
μέχρι τη λήξη της θητείας του Δ.Σ. ή την ανάκλησή του. 
Οι αρμοδιότητες του Διευθυντή και των Προϊσταμένων 
Διευθύνσεων και Τμημάτων του Οργανισμού ισχύουν 
μέχρι την ανάθεση αρμοδιοτήτων από το νέο Δ.Σ. που 
θα ορισθεί μετά τη λήξη της θητείας του παρόντος ή 
την ανάκλησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. ΕΥΣΕΥΤ/Β/Ε02.02.02/1094 (4) 

Τροποποίηση της υτί αριθμ. ΕΥΣΕΥΤ/Β/Ε02.01/126/14.02.2014 
Κοινής Υπουργικής Απόφασης (ΦΕΚ Β' 445/2014) και 
παράταση του χρόνου υλοποίησης έργων του Προ¬ 
γράμματος «Εναλλακτικός Τουρισμός» του Επιχειρη¬ 
σιακού Προγράμματος Ανταγωνιστικότητα και Επι¬ 
χειρηματικότητα (ΕΠΑΕ) του ΕΣΠΑ 2007-2013. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΤΟΥΡΙΣΜΟΥ 

Έχοντας υπόψη: 

1. Το άρθρο 90 του Π.δ. 63/2005 «Κωδικοποίηση νομο¬ 
θεσίας για την Κυβέρνηση και τα Κυβερνητικά όργανα» 
(ΦΕΚ Α' 98/2005). 

2. Το Π.δ. 112/2014 «Οργανισμός Υπουργείου Τουρισμού» 
(ΦΕΚ Α' 179/2014), όπως ισχύει. 

3. Το Π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α/21 - 06-2012). 

4. Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
Α' 187/2004). 

5. Την κοινή απόφαση του Πρωθυπουργού και της 
Υπουργού Τουρισμού με αρ. 22979/7-11-2014 (ΦΕΚ ΥΟΔΔ 
701/11-11-2014) «Διορισμός Γ ενικού Γ ραμματέα Τουριστι¬ 
κής Πολιτικής και Ανάπτυξης στο Υπουργείο Τουρισμού». 

6. Την κοινή απόφαση του Πρωθυπουργού και του 
Υπουργού Ανάπτυξης και Ανταγωνιστικότητας με αρ. 
34658/ 4.7.2014 (ΦΕΚ 1825/Β'/04-7-2014) «Ανάθεση αρ¬ 
μοδιοτήτων στον Υφυπουργό Οδυσσέα Κωνσταντινό- 
πουλο». 

7. Την υπ’ αριθ. 15903/29.7.2008 Κοινή Απόφαση των 
Υπουργών Εσωτερικών, Οικονομίας και Οικονομικών 
και Τουριστικής Ανάπτυξης περί σύστασης της «Ειδικής 
Υπηρεσίας Συντονισμού, Διαχείρισης και Εφαρμογής 
Δράσεων του Υπουργείου Τουριστικής Ανάπτυξης», σύμ¬ 
φωνα με το άρθρο 5 του Ν. 3614/2007 (ΦΕΚ Β' 1635/2008). 

8. Την υπ. αριθμ. 16446/23-11-2012 (ΦΕΚ 3109/Β/ 
23-11-2012) Κ.Υ.Α σύστασης της Ειδικής Υπηρεσίας Συ¬ 
ντονισμού και Εφαρμογής του Υπουργείου Τουρισμού. 

9. Την υπ’ αριθ. 7195/1445/0020/15.10.2010 (ΦΕΚ Β'1690/ 
2010) Κοινή Απόφαση των Υπουργών Οικονομίας, Αντα¬ 
γωνιστικότητας και Ναυτιλίας και των Υπουργών Πο- 

λιτισμού Τουρισμού για την Εκχώρηση αρμοδιοτήτων 
διαχείρισης για τις κατηγορίες Πράξεων «Πράσινος 
Τουρισμός» και «Εναλλακτικός Τουρισμός» του Επι¬ 
χειρησιακού Προγράμματος «Ανταγωνιστικότητα και 
Επιχειρηματικότητα», στην Ειδική Υπηρεσία Συντονι¬ 
σμού, Διαχείρισης και εφαρμογής Δράσεων του Τομέα 
Τουρισμού (Ε.Υ.Σ.Δ.Ε.Δ.) και στον Ενδιάμεσο Φορέα του 
Επιχειρησιακού Προγράμματος «Ανταγωνιστικότητα και 
Επιχειρηματικότητα» (Ε.Φ.Ε.Π.Α.Ε.) όπως τροποποιήθηκε 
με την υπ’ αριθ. 1052/181 Α1/0020-Α10/19-02-2013 (ΦΕΚ Β' 
352/ 2013) Κοινή Απόφαση των Υπουργών Ανάπτυξης, 
Ανταγωνιστικότητας, Υποδομών, Μεταφορών, Δικτύων 
και Τουρισμού. 

10. Το Ν. 3861/2010 (ΦΕΚ 112/Α/2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο «Πρόγραμμα Διαύγεια» 
και άλλες διατάξεις». 

11. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007 - 2013» (ΦΕΚ Α' 267/2007), όπως αυτός 
τροποποιήθηκε με το Ν. 3840/2010 «Αποκέντρωση, απλο¬ 
ποίηση και ενίσχυση της αποτελεσματικότητας των δι¬ 
αδικασιών του Εθνικού Στρατηγικού Πλαισίου Αναφοράς 
(ΕΣΠΑ) 2007-2013 και άλλες διατάξεις» (ΦΕΚ Α' 53/2010) 
και ισχύει, και ιδίως των άρθρων 4 και 17. 

12. Τον Κανονισμό (ΕΚ) 1080/2006 του Ευρωπαϊκού 
Κοινοβουλίου και του Συμβουλίου της 5ης Ιουλίου 2006 
για το Ευρωπαϊκό Ταμείο Περιφερειακής Ανάπτυξης και 
την κατάργηση του κανονισμού (ΕΚ) 1783/1999 (Επίση¬ 
μη Εφημερίδα της Ευρωπαϊκής Ένωσης Ε 210 της 31ης 
Ιουλίου 2006). 

13. Τον Κανονισμό (ΕΚ) 1083/2006 του Συμβουλίου της 
11ης Ιουλίου 2006 περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο και το Ταμείο Συνοχής και 
την κατάργηση του κανονισμού (ΕΚ) 1260/1999 Ανάπτυ¬ 
ξης (Επίσημη Εφημερίδα της Ευρωπαϊκής Ένωσης Ε 210 
της 31ης Ιουλίου 2006). 

14. Τον Κανονισμό (ΕΚ) 1828/2006 της Επιτροπής της 
8ης Δεκεμβρίου 2006 για τη θέσπιση κανόνων σχετικά 
με την εφαρμογή του κανονισμού (ΕΚ) αριθ. 1083/2006 
του Συμβουλίου περί καθορισμού των γενικών διατάξε¬ 
ων για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και του κανονισμού 1080/2006 του Ευρωπαϊκού Κοινο¬ 
βουλίου και του Συμβουλίου για το Ευρωπαϊκό Ταμείο 
Περιφερειακής Ανάπτυξης (Επίσημη Εφημερίδα Ε 371 
της 27ης Δεκεμβρίου 2006). 

15. Το διορθωτικό στον Κανονισμό (ΕΚ) 1828/2006 της 
Επιτροπής της 8ης Δεκεμβρίου 2006 για τη θέσπιση 
κανόνων σχετικά με την εφαρμογή του κανονισμού (ΕΚ) 
αριθ. 1083/ 2006 του Συμβουλίου περί καθορισμού των 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο και 
το Ταμείο Συνοχής και του κανονισμού 1080/2006 του 
Ευρωπαϊκού Κοινοβουλίου και του Συμβουλίου για το 
Ευρωπαϊκό Ταμείο Περιφερειακής Ανάπτυξης (Επίσημη 
Εφημερίδα Ε 45 της 15ης Φεβρουάριου 2007). 

16. Τον Κανονισμό 1998/2006 της Επιτροπής των Ευρω¬ 
παϊκών Κοινοτήτων για την εφαρμογή των άρθρων 87 
και 88 της συνθήκης στις ενισχύσεις ήσσονος σημασίας 
(άθ πηίηίπηίδ). 


17. Το Π.δ. 98/1996 «Όροι και διαδικασίες ανάθεσης σε 
ενδιάμεσους φορείς της εφαρμογής προγραμμάτων ή 
τμημάτων τους στο Υπουργείο Ανάπτυξης τα οποία 
αναφέρονται στους τομείς βιομηχανίας, ενέργειας, 
έρευνας και τεχνολογίας και αφορούν έργα του ιδιω¬ 
τικού τομέα καθώς και της διαχείρισης των αντίστοιχων 
πόρων» (ΦΕΚ Α' 77/1996). 

18. Την με ΑΠ ΥΠΟΙΟ 46680/ΕΥΣ 6517/13.10.2008 Κοινή 
Απόφαση εκχώρησης αρμοδιοτήτων διαχείρισης για 
πράξεις των Περιφερειακών Επιχειρησιακών Προγραμ¬ 
μάτων της περιόδου 2007-2013, στην Ειδική Υπηρεσία 
του Επιχειρησιακού Προγράμματος «Ανταγωνιστικότη¬ 
τα και Επιχειρηματικότητα», όπως τροποποιήθηκε και 
ισχύει. 

19. Την υπ’ αριθ. 4226/1019Δ/14.04.2009 απόφαση του 
Ειδικού Γραμματέα για την Ανταγωνιστικότητα για την 
ανάθεση του έργου «Επιλογή Ενδιάμεσων Φορέων Δι¬ 
αχείρισης Κρατικών Ενισχύσεων του Επιχειρησιακού 
Προγράμματος Ανταγωνιστικότητα και Επιχειρηματι¬ 
κότητα, σύμφωνα με το άρθρο 4 του Ν. 3614/2007 και 
το Π.δ. 98/1996», στον Ε.Φ.Ε.Π.Α.Ε. 

20. Το υπ’ αριθ. 3741/723/Α2/15.07.2011 έγγραφο της 
Ειδικής Υπηρεσίας Διαχείρισης του Επιχειρησιακού 
Προγράμματος «Ανταγωνιστικότητα και Επιχειρηματι¬ 
κότητα» με το οποίο εγκρίνεται ο Οδηγός της Πράξης 
«Εναλλακτικός Τουρισμός». 

21. Την υπ’ αρ. ΕΥΠΟΤ/Α2/Ε 02/2371/09.08.2011 (ΦΕΚ Β' 
2037/ 2011) Κοινή Απόφαση των Υπουργών Οικονομί¬ 
ας, Ανταγωνιστικότητας και Ναυτιλίας και Πολιτισμού 
και Τουρισμού με θέμα: «Πρόσκληση εκδήλωσης ενδι¬ 
αφέροντος για την υποβολή προτάσεων έργων προς 
ένταξη στην Πράξη «Εναλλακτικός Τουρισμός» του Ε.Π. 
«Ανταγωνιστικότητα και Επιχειρηματικότητα 2007-2013 
(ΕΠΑΕ).» 

22. Το υπ’ αριθ. 6426/1311/Α2/16.12.2011 έγγραφο της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος «Ανταγωνιστικότητα και Επιχειρηματικότη¬ 
τα» με το οποίο εγκρίνεται ο νέος Οδηγός της Πράξης 
«Εναλλακτικός Τ ουρισμός». 

23. Την υπ’ αριθ. ΕΥ Π ΟΤ/Α2/Ε 02/4093/23.12.2011 (ΦΕΚ Β' 
3110/ 2011) Κοινή Απόφαση των Υπουργών Οικονομίας, 
Ανταγωνιστικότητας και Ναυτιλίας και Πολιτισμού και 
Τ ουρισμού με θέμα: «Νέα πρόσκληση εκδήλωσης ενδι¬ 
αφέροντος για την υποβολή προτάσεων έργων προς 
ένταξη στην Πράξη «Εναλλακτικός Τουρισμός» του Ε.Π. 
«Ανταγωνιστικότητα και Επιχειρηματικότητα 2007-2013 
(ΕΠΑΕ)». 

24. Την υπ’ αριθ. ΕΥΠΟΤ/Α2/Ε02/542/31.01.2012 (ΦΕΚ Β' 
105) Κοινή Απόφαση των Υπουργών Οικονομίας, Αντα¬ 
γωνιστικότητας και Ναυτιλίας και Πολιτισμού και Του¬ 
ρισμού με θέμα: «Τροποποίηση της υπ’ αριθ. ΕΥΠΟΤ/ 
Α2/ Ε 02/4093/23.12.2011 (ΦΕΚ Β' 3110) ως προς την πα¬ 
ράταση της προθεσμίας υποβολής προτάσεων έργων 
προς ένταξη στην Πράξη «Εναλλακτικός Τουρισμός» 
του Ε.Π. «Ανταγωνιστικότητα και Επιχειρηματικότητα 
2007-2013 (ΕΠΑΕ).» 

25. Το υπ’ αριθ. 1152/777/Α2/22.1.2014 έγγραφο της ΕΥΔ 
ΕΠΑΕ περί έγκρισης του αιτήματος τροποποίησης/ συ¬ 
μπλήρωσης του Οδηγού του Προγράμματος «Εναλλα¬ 
κτικός Τουρισμός» του Επιχειρησιακού Προγράμματος 
Ανταγωνιστικότητα και Επιχειρηματικότητα (ΕΠΑΕ) του 
ΕΣΠΑ 2007 - 2013. 

26. Την υπ’ αρ. ΕΥΣΕΥΤ/Β/Ε02.01/126/14.2.2014 Τροπο¬ 
ποίηση - Συμπλήρωση του Οδηγού Εφαρμογής της 
Πράξης «Εναλλακτικός Τουρισμός» του Επιχειρησιακού 
Προγράμματος Ανταγωνιστικότητα και Επιχειρηματι¬ 
κότητα (ΕΠΑΕ) του ΕΣΠΑ 2007-2013 (ΑΔΑ: ΒΙΕΚΟΟ-Π52 
ΦΕΚ Β 445/2014). 

27. Τις ατομικές αποφάσεις ένταξης και έγκρισης χρη¬ 
ματοδότησης έργων Δικαιούχων στο πρόγραμμα «Εναλ¬ 
λακτικός Τουρισμός» του Επιχειρησιακού Προγράμματος 
Ανταγωνιστικότητα και Επιχειρηματικότητα του ΕΣΠΑ 
2007 - 2013. 

28. Την υπ’ αριθ. 10798/14-10-2014 επιστολή-πρότα- 
ση του ΕΦΕΠΑΕ για χορήγηση παράτασης στο χρόνο 
υλοποίησης των έργων του προγράμματος «Εναλλα¬ 
κτικός Τουρισμός» του Επιχειρησιακού Προγράμματος 
Ανταγωνιστικότητα και Επιχειρηματικότητα του ΕΣΠΑ 
2007 - 2013. 

29. Το αρ. πρωτ. ΕΥΣΕΥΤ/Β/Ε02.02.02/983/18-11-2014 
έγγραφο της ΕΥΣΕΥΤ με το οποίο ζητείται η έγκριση 
παράτασης του χρόνου υλοποίησης του Προγράμμα¬ 
τος «Εναλλακτικός Τουρισμός» του Επιχειρησιακού Προ¬ 
γράμματος Ανταγωνιστικότητα και Επιχειρηματικότητα 
(ΕΠΑΕ) του ΕΣΠΑ 2007 - 2013. 

30. Το υπ’ αριθ. 11290/Α2/5276/26-11-2014 έγγραφο της 
ΕΥΔ ΕΠΑΕ περί έγκρισης του αιτήματος παράτασης 
υλοποίησης του Προγράμματος «Εναλλακτικός Τουρι¬ 
σμός» του Επιχειρησιακού Προγράμματος Ανταγωνι¬ 
στικότητα και Επιχειρηματικότητα (ΕΠΑΕ) του ΕΣΠΑ 
2007 - 2013. 

31. Την ανάγκη βελτίωσης της λειτουργικότητας και 
αύξησης της απορροφητικότητας της δημόσιας χρημα¬ 
τοδότησης του Προγράμματος. 

32. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος του 
Κρατικού Προϋπολογισμού πέραν της προβλεπόμενης 
στο Πρόγραμμα Δημοσίων Επενδύσεων, αποφασίζουμε: 

1. Την τροποποίηση της υπ’ αριθμ. ΕΥΣΕΥΤ/Β/Ε02.01/ 
126/ 14.2.2014 (ΑΔΑ: ΒΙΕΚΟΟ-Π52) Κοινής Υπουργικής 
Απόφασης «Τροποποίηση - Συμπλήρωση του Οδηγού 
Εφαρμογής της Πράξης «Εναλλακτικός Τουρισμός» του 
Επιχειρησιακού Προγράμματος Ανταγωνιστικότητα και 
Επιχειρηματικότητα (ΕΠΑΕ) του ΕΣΠΑ 2007-2013» (ΦΕΚ Β' 
445/ 2014) ως προς το πρώτο εδάφιο της πρώτης πα¬ 
ραγράφου του κεφαλαίου 5.1 «Χρονοδιάγραμμα υλοποί¬ 
ησης επενδυτικού σχεδίου» του οδηγού προγράμματος 
ως εξής: «Το έργο πρέπει να ολοκληρωθεί το αργότερο 
έως 30/06/2015 και θεωρείται ολοκληρωμένο, εφόσον 
πιστοποιηθεί το φυσικό και οικονομικό αντικείμενό του 
από το αρμόδιο όργανο ελέγχου, τον Ε.Φ.Ε.Π.Α.Ε. και 
εγκριθούν οι υλοποιηθείσες δαπάνες (οικονομική πιστο¬ 
ποίηση)» και τη διαγραφή του κεφαλαίου 5.4. «Παράταση 
Ολοκλήρωσης Επενδυτικού Σχεδίου». 

2. Με την παρούσα απόφαση τροποποιούνται αντίστοι¬ 
χα και όλες οι ατομικές αποφάσεις ένταξης και έγκρισης 
χρηματοδότησης έργων Δικαιούχων στο πρόγραμμα 
«Εναλλακτικός Τουρισμός», με ανάλογη εφαρμογή ως 
προς το χρόνο υποβολής αιτημάτων τροποποίησης 
όπου αυτό απαιτείται. 

3. Κατά τα λοιπά ισχύει η υπ’ αριθμ. ΕΥΣΕΥΤ/Β/Ε02.01/ 
126/14.2.2014 Τροποποίηση - Συμπλήρωση του Οδηγού 
Εφαρμογής της Πράξης «Εναλλακτικός Τουρισμός» του 
Επιχειρησιακού Προγράμματος Ανταγωνιστικότητα και 
Επιχειρηματικότητα (ΕΠΑΕ) του ΕΣΠΑ 2007-2013 (ΑΔΑ: 
ΒΙΕΚΟΟ-Π52 ΦΕΚ Β 445/2014). 


4. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΤΟΥΡΙΣΜΟΥ 

ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. 20147753 (5) 

Ένταξη στην κατηγορία Ε.ΔΙ.Π. της Σχολής Τεχνολογι¬ 
ών Πληροφορικής και Επικοινωνιών του Πανεπιστη¬ 
μίου Πειραιώς μόνιμου μέλους ΕΤΕΠ του Πανεπιστη¬ 
μίου Πειραιώς. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις των άρθρων 8, 29 παρ. 2 και 79 παρ. 
4 του Ν. 4009/2011 (ΦΕΚ 195/τΑ'/6-9-2011) όπως ισχύουν 
σήμερα. 

2. Τις διατάξεις του άρθρου 68 παράγραφος 3 περ. 2 
του Ν. 4235/2014 (ΦΕΚ 32/τΑ711 -2-2014). 

3. Τις διατάξεις του άρθρου 55 παρ. 2 του Ν. 4264/2014 
(ΦΕΚ 118/τ Α715-5-2 014). 

4. Τη με αριθμ. πρωτ. 2014062501/25-6-2014 Απόφαση 
του Κοσμήτορα της Σχολής Τεχνολογιών Πληροφορικής 
και Επικοινωνιών περί ορισμού Τριμελούς Εισηγητικής 
Επιτροπής. 

5. Τη με αριθμ. πρωτ. 2014090401/4-9-2014 εισήγηση 
της Τριμελούς Εισηγητικής Επιτροπής περί ένταξης της 
ανωτέρω στην κατηγορία ΕΔΙΠ της Σχολής Τεχνολογιών 
Πληροφορικής και Επικοινωνιών. 

6. Οι τίτλοι σπουδών της ενδιαφερόμενης: α) το δί¬ 
πλωμα Ηλεκτρολόγου Μηχανικού και Τεχνολογίας Υπο¬ 
λογιστών του Τμήματος Ηλεκτρολόγων Μηχανικών και 
Τεχνολογίας Υπολογιστών της Πολυτεχνικής Σχολής 
του Πανεπιστημίου Πατρών και β) το Διδακτορικό δί¬ 
πλωμα σπουδών του Τμήματος Ψηφιακών Συστημάτων 
του Πανεπιστημίου Πειραιώς με τίτλο διδακτορικής δια¬ 
τριβής «Αρχιτεκτονική Διαχείρισης για Ετερογενή Περι¬ 
βάλλοντα Ασύρματων Επικοινωνιών Υψηλών Ταχυτήτων 
4ης Γενιάς». 

7. Την από 22-9-2014 (συνεδρίαση 1η) Απόφαση της 
Κοσμητείας της Σχολής Τεχνολογιών Πληροφορικής και 
Επικοινωνιών, αφού ελήφθη υπ' όψιν, μεταξύ άλλων, το 
Διδακτορικό δίπλωμα σπουδών της που εμπίπτει στο 
γνωστικό αντικείμενο «Διαχείριση Δικτύων Ευρυζωνικής 
Πρόσβασης» που κρίθηκε συναφές προς γνωστικό αντι¬ 
κείμενο που θεραπεύεται από τη Σχολή. 

8. Τη με αριθμ. πρωτ. 20141477/14-3-2014 Διαπιστωτική 
Πράξη Πρύτανη «Αυτοδίκαιη ένταξη των υπηρετούντων 
μελών Ειδικού Τεχνικού Εργαστηριακού Προσωπικού 
(ΕΤΕΠ) στις θέσεις ΕΤΕΠ του άρθρου 29 του Ν. 4009/2011 
- Σύσταση προσωποπαγών θέσεων κατηγορίας ΔΕ» 
(ΦΕΚ 907/τΒ'/Η-4-2014), με την οποία η ανωτέρω εντά¬ 
χθηκε αυτοδίκαια από 11-2-2014 σε οργανική θέση ΕΤΕΠ 
του Πανεπιστημίου, κατηγορίας ΠΕ, του άρθρου 29 του 
Ν. 4009/2011. 

9. Το γεγονός ότι δεν έχει εκδοθεί το προβλεπόμενο 
στην παρ. 6 του άρθρου 29 του Ν. 4009/2011 προεδρικό 
διάταγμα. 

10. Τη με αριθμ. πρωτ. 2014050601/6-5-2014 αίτηση της 
ενδιαφερόμενης και τη με αριθμ. πρωτ. 2014061802/ 
18-6-2014 σχετική συμπληρωματική. 

11. Τη με αριθμ. πρωτ. 20135747/7-11-2013 Απόφαση 
Πρύτανη «Μεταβίβαση αρμοδιοτήτων και δικαιώματος 
υπογραφής στους Προϊσταμένους των Υπηρεσιών του 
Πανεπιστημίου Πειραιώς» (ΦΕΚ 2934/τ.Β'/20-11-2013). 

12. Το γεγονός ότι από τις διατάξεις της Απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του Προϋπολογισμού του Πανεπι¬ 
στημίου Πειραιώς, αποφασίζουμε: 

Την ένταξη στην κατηγορία Εργαστηριακού Διδακτι¬ 
κού Προσωπικού (Ε.ΔΙ.Π.) του άρθρου 29 παρ. 2 του 
Ν. 4009/ 2011 της Σχολής Τεχνολογιών Πληροφορικής 
και Επικοινωνιών του μόνιμου μέλους ΕΤΕΠ κατηγορίας 
ΠΕ του Πανεπιστημίου Πειραιώς Γαλανή Αρίστης του 
Παναγιώτη, μετά την από 22-9-2014 Απόφαση της Κο¬ 


σμητείας της Σχολής Τεχνολογιών Πληροφορικής και 
Επικοινωνιών, επειδή είναι κάτοχος διδακτορικού διπλώ¬ 
ματος σπουδών και συντρέχουν οι λοιπές προϋποθέσεις, 
προκειμένου να επιτελεί εργαστηριακό - εφαρμοσμένο 
διδακτικό έργο και την αυτοδίκαιη μετατροπή της ορ¬ 
γανικής θέσης ΕΤΕΠ κατηγορίας ΠΕ που κατέχει σε 
αντίστοιχη θέση που προβλέπεται στο άρθρο 29 παρ. 2 
του Ν. 4009/2011 μέλους κατηγορίας Ε.ΔΙ.Π., διατηρώντας 
την, κατά το χρόνο της ένταξης της, βαθμολογική και 
μισθολογική κατάσταση της έως την έκδοση του προ- 
βλεπόμενου στην παρ. 6 του άρθρου 29 του Ν. 4009/2011 
προεδρικού διατάγματος και του προβλεπόμενου Ορ¬ 
γανισμού του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Δεκεμβρίου 2014 

Με εντολή Πρύτανη 
Ο Γραμματέας 

